Ο **Κιμ Πιονγκ-ιλ** (κορεατικά: 김평일, προφορά: kim.pʰjɔŋ.il, 10 Αυγούστου 1954) είναι Βορειοκορεάτης πολιτικός και διπλωμάτης, ο οποίος υπηρετεί τη χώρα του στο εξωτερικό, από το 1979 έως και το 2019, σε πρεσβείες όπως της Ουγγαρίας, Βουλγαρίας, Φινλανδίας, Πολωνίας και Τσεχίας. Είναι επίσης ο μόνος εν ζωή γιος του πρώτου Ανώτατου Ηγέτη της Βόρειας Κορέας, Κιμ Ιλ-σονγκ, ετεροθαλής αδελφός του δεύτερου Ηγέτη της χώρας Κιμ Τζονγκ-ιλ και θείος του τωρινού Ηγέτη, Κιμ Τζονγκ-ουν. Μητέρα του ήταν η δεύτερη γυναίκα του Κιμ Ιλ-σονγκ, Κιμ Σονγκ-ε. Γεννήθηκε στη Πιονγιάνγκ και σπούδασε οικονομικά στο πανεπιστήμιο Κιμ Ιλ-σονγκ, και κατόπιν στο ομότιτλο Πολεμικό Κολέγιο.

Λέγεται ότι υπήρξε, ειδικότερα κατά τη δεκαετία του 1970, διαμάχη μεταξύ αυτού και το Κιμ Τζονγκ-ιλ, λόγω της απερίσκεπτης και κολάσιμης ζωής του πρώτου. Ο δεύτερος για να προστατέψει την προσωπολατρία που είχε δημιουργηθεί για την οικογένεια Κιμ, το ανέφερε στον πατέρα του, μεγαλώνοντας κιόλας την έυνοια του προς αυτόν. Έτσι, το 1979, ξεκίνησε να υπηρετεί τη χώρα του στο εξωτερικό ως διπλωμάτης, σε χώρες σχετικές με το πολίτευμα της χώρας του όπως η Γιουγκοσλαβία, η Λαϊκή Δημοκρατία της Βουλγαρίας και η Λαϊκή Δημοκρατία της Ουγγαρίας, όμως όταν οι τελευταίοι άρχισαν διπλωματικές σχέσεις με τη Νότια Κορέα, εκείνος πήγε στη Φινλανδία. Αυτή τη στιγμή είναι Βορειοκορεάτης πρέσβης της Τσεχίας. 

Ο Κιμ Πιονγκ-ιλ, λέγεται ότι αποτελεί έως και σήμερα μία απειλή για την κυβέρνηση της Βόρειας Κορέας, ενώ έχει αναφερθεί ότι είναι στόχος μυστικών υπηρεσιών τόσο της Βόρειας όσο και της Νότιας Κορέας. Παρόλα αυτά, στα χρόνια που ακολούθησαν, έχει κρατήσει τη προσωπική του μακριά από τη δημοσιότητα, σε αντίθεση με τον ανιψιό του Κιμ Τζονγκ-ναμ, ο οποίος δολοφονήθηκε στην Κουάλα Λουμπούρ, το 2017. Το 2011, υπάρχουν αναφορές ότι γύρισε στη Βόρεια Κορέα, να παρευρεθεί στο πλευρό της μητέρας του, που ήταν άρρωστη ή ότι πήγε να παρακολουθήσει την επέτειο θανάτου του πατέρα του. Λέγεται επίσης ότι για λόγους υγείας επέστρεψε το 2019 στην πατρίδα του, στην οποία διαμένει έπειτα από 40 χρόνια απουσίας.

Παραπομπές
----------

1. 1 2 3  www.nkleadershipwatch.org/kim-family/.
2. ↑  «Kim Jong-un: Who might lead N Korea without Kim?». BBC News. 28 Απριλίου 2020. Αρχειοθετήθηκε από το πρωτότυπο στις 28 Απριλίου 2020. Ανακτήθηκε στις 29 Απριλίου 2020.
3. ↑  «North Korea appoints new ambassador to Czech Republic | NK News». *NK News - North Korea News*. 30 Ιανουαρίου 2020. Αρχειοθετήθηκε από το πρωτότυπο στις 26 Απριλίου 2020. Ανακτήθηκε στις 23 Απριλίου 2020.
4. 1 2  Kim, Song-A (2007-05-09), «Photos of Kim Jong Il’s Brother, Kim Pyong Il and Recent Visits», *Daily NK*, ανακτήθηκε στις 2007-10-25
5. 1 2  Walker, Shaun (2012-03-12), «Left out in the cold: the man who would be Kim», *The Independent*, ανακτήθηκε στις 2012-10-22
6. ↑  Sano, Yoel (2004-02-14), «Happy Birthday, Dear Leader - who's next in line?», *Asia Times*, ανακτήθηκε στις 2007-10-25
7. ↑  Sterngold, James (1990-06-02), «Evolution in Europe; Stunned North Korea Warns Soviets on Meeting With Seoul Leader», *The New York Times*, ανακτήθηκε στις 2007-10-22
8. ↑  Ryall, Julian; Rothwell, James (14 February 2017). «Kim Jong-un's half-brother 'assassinated in Malaysia by female North Korean spies with poison needle'». *The Telegraph*. Αρχειοθετήθηκε από το πρωτότυπο στις 14 February 2017.. Ανακτήθηκε στις 14 February 2017.
9. ↑  McCurry, Justin (14 February 2017). «Kim Jong-un's half-brother reportedly killed in Malaysia». *The Guardian*. Αρχειοθετήθηκε από το πρωτότυπο στις 14 February 2017.. Ανακτήθηκε στις 14 February 2017.
10. ↑  «Kim Jong-nam: Killing could be sign of 'brutal' N Korean regime». BBC News. 15 Φεβρουαρίου 2017. Αρχειοθετήθηκε από το πρωτότυπο στις 16 Δεκεμβρίου 2018. Ανακτήθηκε στις 22 Ιουνίου 2018.
11. ↑  «Kim Jong-il's Brother 'Under House Arrest in Pyongyang'», *Chosun Ilbo*, 2011-07-03, ανακτήθηκε στις 2011-07-03
12. ↑  «Archived copy». Αρχειοθετήθηκε από το πρωτότυπο στις 14 Σεπτεμβρίου 2020. Ανακτήθηκε στις 23 Απριλίου 2020.

Εξωτερικοί σύνδεσμοι
--------------------

* Korean Monarch Kim Jong Il: Technocrat Ruler of the Hermit Kingdom Facing the Challenge of Modernity, by Alexandre Y. Mansourov, Ph.D. Associate Professor, Asia-Pacific Center for Security Studies
* The Kim Jong Il Succession Problem in the Context of the North Korean Political Structure, translated by Titus North, University of Pittsburgh